|  |
| --- |
| Description: Srbija-Grb_wp_1024 |
| Република Србија   |  | | --- | | МИНИСТАРСТВО ТРГОВИНЕ, | | ТУРИЗМА И ТЕЛЕКОМУНИКАЦИЈА |   Број: 404-02-109/2018-02/12  10.08.2018. године  Немањина 22-26  Београд |

**Одговор на захтев за додатне информације или појашњења у вези са**

**припремањем понуде**

ПИТАЊЕ БРОЈ 1:

1. Наручилац је у Измени 1 конкурсне документације од 06.08.2018.године, на страни 31 од 106 прописао

- да располаже неопходним пословним капацитетом и то:

|  |  |
| --- | --- |
| 3) да је у претходних годину дана (рачунајући од дана објављивања позива за подношење понуда на Порталу јавних набавки), уредно реализовао најмање један уговор за израду пројекта туристичке сигнализације за вођење бициклиста по бициклистичким рутама на државним путевима | 3) Попуњен, оверен печатом понуђача и потписан од стране овлашћеног лица понуђача „Образац – Референтна листаˮ са приложеним копијама уговора и Решењем о сагласности за постављање сигнализације на основу пројектне документације издатим од стране Министарства задуженог за послове саобраћаја |

Док је на страни 45 технике спецификације као опис прописано- позиција 237- Израда пројектне документације за постављање допунске сигнализације за побољшање безбедности бициклиста на државном путу Iб 34

Чланом 10. Закона о јавним набавкама прописано је:

„Наручилац **је дужан да у поступку јавне набавке омогући што је могуће већу конкуренцију**.

Наручилац не може да ограничи конкуренцију, а посебно не може онемогућавати било којег понуђача да учествује у поступку јавне набавке неоправданом употребом преговарачког поступка, нити коришћењем дискриминаторских услова, техничких спецификација и критеријума“.

Чланом 76. ставом 6. ЗЈН прописано је:

„Наручилац одређује услове за учешће у поступку тако да **ти услови не дискриминишу понуђаче и да су у логичкој вези са предметом јавне набавке**“.

Прописани услов пословног капацитета **дискриминише понуђаче** и није у логичкој вези са предметом јавне набавке такође и ограничава конкуренцију коришћењем дискриминаторске техничких спецификација, јер израде пројекта туристичке сигнализације спада у различити тип набавке, коју изводе пројектни бирои од израде и постављања туристичке сабраћајне сигнализације, коју изводе грађевинске фирме**.**

Наручилац је на овај начин ограничио конкуренцију и онемогућио грађевинске фирме да учествују самостално и поднесу прихватљиву понуду, а радови на **изради и постављању туристичке сабраћајне сигнализације чини 99% техничке спецификације.**

Наведену тврдњу је и сам наручилац потврдио јер је као предмет набавке наводи**-**  **Израда и постављање туристичке сабраћајне сигнализације на подручју туристичке дестинације Доње Подунавље, без помињања израде пројекта.**

**Молим наручиоца да све ставке за израду пројекта пропишу као посебну партију у оквиру набавке и одвоје од извођења радова.**

*Поделом јавних набавки на партије постиже се вишеструка корист, посматрано пре свега са становишта остваривања начела обезбеђења конкуренције међу понуђачима и начела економичности и ефикасности употребе јавних средстава. Поделом једне јавне набавке на више партија повећавају се изгледи за прикупљање већег броја понуда, јер се ствара могућност да за поједине партије понуде поднесу понуђачи који иначе не би могли да конкуришу за ту јавну набавку уколико би њен предмет био одређен као једна целина. Другим речима, омогућава се учешће у поступку и оним понуђачима чији су пословни и технички капацитети такви да не могу понудити целокупан предмет јавне набавке, што директно утиче на повећање конкуренције и на ефикасност јавне набавке.*

Чињеница је да Закон о јавним набавкама омогућава подношење заједничке понуде и дозвољава понуђачима да додатне услове испуне заједнички, али уколико би предметну набавку поделили по партијама омогућили би сте већем броју понуђача да заузму учешће у овом поступку јавне набавке. Самим тим обезбедила би се *већа и поштовање начела економичности и ефикасности употребе јавних средстава.*

Такође, захтев наручиоца за достављањем Решења о сагласности за постављање сигнализације на основу пројектне документације издатим од стране Министарства задуженог за послове саобраћаја, дискриминишу се понуђачи који нису са територије Републике Србије.

Додатно је ограничиена конкуренцију условом за постављање бициклистичке сигнализације на државним путевима уместо предходно захтеване туристичке.

По новом правилнику у бициклистичку сигнализацију која је део туристичке, а која је део вертикалне саобраћајне сигнализације спада само знак III-407 – путоказ.

***Молимо наручиоца да сходно члану 20. ЗЈН потврди пријем овог Захтева, на исти начин на који је извршена достава овог поднеска и да одговор на захтев сходно члану 63. ЗЈН у законом предвиђеном року објави на Порталу јавних набавки.***

***Напомињемо да овим поднеском указујемо наручиоцу на недостатке и неправилности у конкурсној документациј да прописано није у складу са Законом о јавним набавкама и може да има за последицу подношење захтева за заштиту права којим би оспоравали садржину конкурсне документације.***

ОДГОВОР БРОЈ 1:

Туристичка дестинација Доње Подунавље, која представља локацију предмета јавне набавке, територијално обухвата пет општина: Велико Градиште, Голубац, Мајданпек, Кладово и Неготин. Ове општине повезане су државним путем 1. редаса ознаком Iб 34. Највећи део туристичке сигнализације предвиђене јавном набавком се поставља на наведеном државном путу за чега је, сходно законској регулативи, Министарство исходовало дозволу за постављање од стране Министарства надлежног за послове саобраћаја бр. 344-08-5063/2018-03 od 12.02.2018. године.

На том истом државном путу Iб 34, на територији ових општина, у претходном периоду Министарство је већ поставило туристичку сигнализацију намењену искључиво за вођење бициклиста по бициклистичким рутама, конкретно овде се ради о деоници трасе међународне Европске бициклистичке руте Еуро Вело 6 која се простире од Француске обале на Атланском океану до ушћа Дунава у Црно море у Румунији и која представља најзначајнију Европску бициклистичку руту у мрежи Еуро Вело рута којима управља Европска бициклистичка федерација са седиштем у Бриселу. Постављање ове сигнализације такође је извршено на основу дозволе за постављање од стране Министарства надлежног за послове саобраћаја.

Путни правац који ће бити покривен туристичком сигнализацијом након реализације јавне набавке је дужине преко 200 км. На овако обимним пословима, из претходних искустава Министарства, уобичајено је да се појављују непредвиђена мања одступања од пројектанстких решења због којих је неопходно промптно ангажовање пројектаната на измени пројектне документације. Имајући у виду да наручилац није у могућности у кратком периоду да реагује у оваквим ситуацијама покретањем нових јавних набавки, неопходне измене пројектне документације, (израду пројекта изведеног стања и сл.) обавља сам извођач радова уз контролу и сагласност надзорног органа.

На основу испитивања тржишта, утврђено је да све грађевинске фирме, које су технолошки способне за извођење већег обима радова за релативно кратак рок од 45 до 60 календарских дана, као што је овде случај, кадровски су непосредно оспособљене не само за извођење радова већ и за пројектовање или имају сталну партнерску сарадњу са одређеном пројектантском кућом.

Узимајући у обзир чињенице да ће постављање туристичке сигнализације на државном путу Iб 34 директно утицати на пројектантска решења напостављању допунске сигнализације за побољшање безбедности бициклиста на истом путу, а имајући у виду кадровску и технолошку оспособљеност фирми за ову врсту посла на тржишту, Наручилац сматра да су ове активности у директној логичкој вези те да постављајући захтев да ове активности обавља истовремено један понуђач или група понуђача поступа у складу са начелима ефикасности и економичности и да ни на који начин није дискриминисао понуђаче.

Постављени додатни услов којим се тражи од понуђача да докаже да је у претходних годину дана реализовао најмање један уговор за израду пројекта туристичке сигнализације за вођење бициклиста по бициклистичким рутама на државним путевима је потпуно у складу са чланом 76. став 2 Закона о јавним набавкама и да не дискриминише понуђаче.

Постављени услов је у логичкој вези са предметом ове јавне набавке јер је у спецификацији јавне набавке управо и предвиђена израда пројектне документације управо на државном путу Iб 34.

Како је важећим Правилником о саобраћајној сигнализацији предвиђено да се саобраћајни знак III-407 користи за вођење бициклистичког саобраћаја по бициклистичким рутама, исти свакако мора да буде и део планиране пројектне документације те је захтевано минимално искуство од једне референце израду пројекта туристичке сигнализације за вођење бициклиста по бициклистичким рутама у потпуној логичкој вези са предметом ове јавне набавке.

Конкурсном документацијом је предвиђено да се испуњење додатног услова, између осталог, доказује и достављањем Решења о сагласности за постављање сигнализације на основу пројектне документације које издаје Министарство надлежно за послове саобраћаја. Саобраћајна сигнализација, а тиме и туристичка сигнализација као и знакови који се користе за вођење бициклистичког саобраћаја по међународним бициклистичким рутама се постављају на путевима по основу члана 157 и члана 158 важећег Законом о безбедности саобраћаја на путевима. За постављање саобраћајне сигнализације је према ставу 3 члана 158 потребно израдити саобраћајни пројекат на који надлежни орган даје сагласност и издаје решење за постављање знакова према пројекту. Решење о сагласности за постављање сигнализације које је издато од стране надлежног органа је једини меродаван доказ да је пројектна документација урађена у складу са важећим прописима, тако да је захтев за достављањем овог доказа који је одређен у конкурсној документацији, у потпуности у складу са тачком 2) става 2 из члана 77 важећег Закона о јавним Републике Србије јер и као такав је примерен предмету уговора, количини и намени, а посебно што је реч о међународној бициклистичкој рути која је положена по државном путу Iб 34.

Понуђачи који нису са територије Републике Србије нису дискриминисани јер ће Наручилац признати њихове референце ако испуњавају постављени услов уз достављање потребног доказа у складу са конкурсном документацијом и чланом 79. став 8. важећег ЗЈН.

**Одговори на питања Конкурсне документације објављују се на Порталу јавних набавки и интернет страници Наручиоца и чине саставни део Конкурсне документације.**

КОМИСИЈА НАРУЧИОЦА